Document ID: 32004D0155

Euroopa Parlamendi ja nõukogu otsus,
18. detsember 2003,
paindlikkusinstrumendi kasutuselevõtu kohta Iraagi taastamise ja ülesehitamise jaoks kooskõlas 6. mai 1999 institutsioonidevahelise kokkuleppe punktiga 24
(2004/155/EÜ)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Parlamendi, nõukogu ja komisjoni 6. mai 1999. aasta institutsioonidevahelist kokkulepet eelarvedistsipliini ja eelarvemenetluse parandamise kohta [1], eriti selle punkti 24,
võttes arvesse komisjoni ettepanekut [2]
ning arvestades järgmist:
(1) Pärast 19. ja 20. juunil 2003. aastal Thessalonikis toimunud Euroopa Ülemkogu tegi komisjon ettepaneku, et ajavahemikul 2003-2004 oleks ühenduse osa Euroopa panuses 200 miljonit eurot, millest 40 miljonit eurot võetaks kasutusele 2003. aastal ja 160 miljonit eurot 2004. aastal.
(2) 2004. aastaks kavandatud summa ei olnud märgitud 2004. aasta esialgsesse eelarveprojekti. Seetõttu on komisjon teinud ettepaneku, et 160 miljonit eurot lisatakse uuele kindlaksmääratud eelarvereale, mis loodi 2004. aasta esialgsesse eelarveprojekti muutmiskirjaga nr 1 (artikkel 19 08 07). 24. novembri 2003. aasta lepitusnõupidamisel kiitsid Euroopa Parlament ja nõukogu heaks muutmiskirja, mis hõlmas 160 miljoni euro lisamist eelarvereale "Iraagi taastamis- ja ülesehitusabi" ning 95 miljoni euro suuruse paindlikkusinstrumendi kasutuselevõtmist,
ON VASTU VÕTNUD JÄRGMISE OTSUSE:
Artikkel 1
Euroopa Liidu 2004. finantsaasta üldeelarves (edaspidi "2004. aasta eelarve") võetakse kasutusele paindlikkusinstrument 95000000 eurot kulukohustuste assigneeringutena.
Seda summat kasutatakse Iraagi taastamis- ja ülesehitusabi finantseerimiseks, mis on hõlmatud finantsperspektiivi rubriigiga 4 "Välistegevus" uue 2004. aasta eelarve artikliga 19 08 07.
Artikkel 2
Käesolev otsus avaldatakse Euroopa Liidu Teatajas 2004. aasta eelarvega üheaegselt.
Strasbourg, 18. detsember 2003

Labels: 18
15
19
5